George Weah

George Manneh Oppong Ousman Weah (født 1. oktober 1966 i Monrovia) er en liberisk  politiker og tidligere fotballspiller. Fra 22. januar 2018 er han Liberias president.
Han er far til Timothy Weah som nå spiller for den franske klubben LOSC Lille og USA.

Fotballkarriere 
I 1995 ble han av FIFA kåret til World Player of the Year. Samme år mottok han Gullballen som første spiller utenfor Europa noensinne. Han har vunnet den afrikanske gullballen to ganger – i 1989 og 1994.

På klubbnivå har Weah blant annet spilt for de franske klubbene Monaco, Paris Saint Germain og Olympique de Marseille, AC Milan i Italia og Chelsea og Manchester City i England. Han vant den franske ligaen med PSG i 1995 og Serie A med Milan i 1996 og 1999.

Politikk 
I november 2005 var Weah kandidat i presidentvalget i Liberia, hvor han til slutt ble slått av Ellen Johnson Sirleaf. I valget i 2011 stilte han som visekandidat for Winston Tubman og tapte igjen for Ellen Johnson Sirleaf. 

Congress for Democratic Change er Weahs parti.

Weah stilte som kandidat på nytt ved presidentvalget i 2017. I første valgomgang i oktober 2017 fikk han 38,4 % av stemmene, mot 28,8 % for sittende visepresident Joseph Boakai. De to gikk videre til andre valgomgang, som fant sted 26. desember 2017. Weah vant andre valgomgang med 61,5 % av stemmene. Han ble innsatt som president 22. januar 2018.

Referanser

Eksterne lenker 
 

Liberiske presidenter
Liberiske fotballspillere
Fotballspillere for AC Milan
Fotballspillere for Chelsea FC
Fotballspillere for Manchester City FC
Fotballspillere for Olympique de Marseille
Fotballspillere for Paris Saint-Germain FC
Fotballspillere for AS Monaco
Personer fra Monrovia